ai4bharat/Pralekha huggingface dataset:
وزارتِ تعلیم
سبھی بچوں کو تعلیم کی فراہمی
مفت اورلازمی تعلیم کے بچوں کے حق  قانون 2009 میں بیان کیا گیاہے کہ موزوں حکومت6 سے 14 سال کے ہر بچے کو اس کے نزدیک کے اسکول میں مفت اور لازمی ابتدائی تعلیم فراہم کرے گی۔
اس قانون کی چھٹی شق پر عمل کرتے ہوئے ریاستیں جو اسکولوں کے لئے موزوں حکومت ہوتی ہیں،اس دائرہ کار میں آتی ہیں۔ان کےدائرہ کار میں آر ٹی ای ضابطوں کے تحت ان کے پڑوس سے متعلق اصولوں کے نامزد علاقے یا حدود شامل ہیں۔ ان علاقوں میں اسکول کھولے جانے کا دارومدار ریاست کے مخصوص حالات پر ہے۔
جیسا کہ ریاستوں اورمرکز کے زیرانتظام علاقوں میں سالانہ لائحہ عمل اوربجٹ 22-2021 میں بتایا ہے کہ ملک میں 97.49 فیصد اور 97.01 فیصد آبادی بالترتیب ابتدائی اسکول اور اپر پرائمری اسکول کے زمرے میں آتی ہے۔جو آبادی اس دائرہ سے باہر رہتی ہے اس کی تعداد بہت کم ہے اوریہ آبادی دور دراز یا ناقابل رسائی علاقوں میں بستی ہے، جہاں اسکول کھولا جانا ممکن نہیں ہے۔ ان اسکولوں میں آنے جانے کے لئے ٹرانسپورٹ یا حفاظتی انتظامات کی سہولت فراہم کی گئی ہے اور یہاں رہائشی اسکول اورہاسٹل کھولے گئے ہیں۔
مرکز کی طرف سے اسپانسر کی گئی اسکیم سمگر شکشا کے تحت ریاستوں اورمرکز کے زیرانتظام علاقوں کو مالی مد د فراہم کی جاتی ہے کہ وہ اسکول نہ جانے والے بچوں کی تعداد میں کمی لانے کے لئے مختلف سرگرمیاں انجام دیں۔ ان سرگرمیوں میں سینئر سیکنڈری سطح تک کے نئے اسکول کھولنا یا انہیں مستحکم کیا جانا، اسکول عمارتوں اوراضافی کلاس روم کی تعمیر، کستوبار گاندھی بالیکا ودیالیہ قائم کرنایا انہیں جدید شکل دیا جانا اور چلایا جانا، نیتا جی سبھاش چندربوس آواسیہ ودیالیہ قائم کرنا اورچلایا جانا، ابتدائی سطح پر اہل طلباء کےلئے مفت وردی، مفت نصابی کتابوں کی سہولت، ٹرانسپورٹ بھتہ اور طلباء کے اندراج اور ان کو برقراررکھنے کی مہم چلایا جانا شامل ہے۔ مزید یہ کہ اسکول نہ جانےوالے بچوں کے مناسب عمر میں داخلے کے لئے خصوصی تربیت، بڑی عمر والے بچوں کےلئے غیر رہائشی تربیت، موسمی ہوسٹل / رہائشی کیمپ، کام کی جگہوں پر خصوصی تربیتی مراکز کوبھی ، اسکول نہ جانےوالے بچوں کو باقاعدہ تعلیمی نظام میں شامل کرنےکے لئےمدد دی جاتی ہے۔ مزید یہ کہ معذور بچوں کے لئے مالی امداد فراہم کی جاتی ہے تاکہ ان معذور بچوں کی شناخت اور ان کی معذور کا اندازہ لگایا جاسکے، انہیں مددگار آلات فراہم کئے جاتے ہیں، بریل کٹس اور کتابیں فراہم کی جاتی ہیں، سیکھنے سکھانے کا موزوں مواد فراہم کیا جاتاہے اورمعذور طالبات کووظیفے دیئے جاتے ہیں۔
پردھان منتری پوشن شکتی نرمان  کے تحت سرکاری، اور سرکاری امداد والے اسکولوں میں ایک وقت کاپکاہوا کھانا، تعلیم کے ابتدائی سطح کے طلباء کوفراہم کیا جاتاہے۔ آرٹی ای قانون کی دسویں شق میں یہ بھی بیان کیا گیا ہے کہ ہر والدین یا سرپرست کا فرض ہوگاکہ وہ اپنے بچےکو پڑوس کے اسکول میں ابتدائی تعلیم کے لئے داخلہ دلائے۔ سمگر شکشاکے تحت 22-2021 میں پہلی مرتبہ 2000 روپئے سالانہ تک کی مالی مدد ہر بچے کو فراہم کی جاتی ہے ، یہ مدد 16 سے 19 سال کی عمر کے ، اسکول نہ جانے والے ان بچوں کی مدد کے لئے دی جاتی ہے ،جو سماجی اور اقتصادی طور پر پسماندہ طبقے سےتعلق رکھتے ہیں ،تاکہ وہ این آئی او ایس / ایس آئی او ایس کے ذریعہ تعلیم مکمل کرسکیں۔وسائل وہونہاری سے متعلق اسکالر شپ کی قومی اسکیم کے تحت اقتصادی طورپر پسماندہ طبقے کے ہونہار طلبہ کو وظیفہ دیا جاتا ہے تاکہ وہ آٹھویں کلاس میں اپنا تعلیمی سلسلہ منقطع نہ کریں اورثانوی درجے پر مطالعہ جاری رکھنے کے لئے ان کی حوصلہ افزائی کی جاتی ہے۔
یہ جانکاری راجیہ سبھا میں آج تعلیم کی وزیرمملکت محترمہ ان پورنا دیوی نےایک تحریری جواب میں دی۔
۔ ۔ ۔ ۔ ۔ ۔ ۔ ۔ ۔
(ش ح۔ا س۔ ف ر (
U-14713
(Visitor Counter : 313
کیمیکلز اور فرٹیلائزر کی وزارت
گھریلو بازار کے لئے خاطر خواہ/ فاضل اسٹاک فراہم کرانے کے بعد ایچ سی کیو کے برآمدات سے پابندی ہٹائی گئی
ایچ سی کیو ٹیلبیٹ کی گھریلو پروڈکشن صلاحیت میں تین گنا اضافہ کرکے 10 کروڑ ٹیلیٹ  ماہانہ سے 30 کروڑ  ٹیلبیٹ ماہانہ کی گئی
بین وزارتی اعلی سطحی بااختیار کمیٹی 15 روزہ بنیاد پر باقاعدہ صورتحال کا جائزہ لیتی ہے
نئی دہلی، 19 جون 2020، حکومت نے ملیریا کی دوا ہائیڈروکسی کلورکوین  اے پی آئی اور فارمولیشن کی برآمدات پر لگائی گئی پابندی ہٹالی ہے۔
صحت اور خاندانی بہبود کی وزارت ،فارما سیوٹیکل کے محکمے، امور خارجہ کی وزارت ، کامرس اور صنعت کی وزارت ، ریوینیو کے محکمے اور دیگر نمائندوں پر مشتمل ایک اعلی سطحی بااختیار کمیٹی کے ذریعہ 3 جون 2020 کو منعقدہ بین وزارتی مشاورت کی بنیاد پر فارما سیوٹیکلز کے محکمے نے مشورہ دیا ہے کہ ہائیڈوکسی کلورو کوین  کی برآمدات سے پابندی ہٹانے کا مشورہ دیا ہے۔ ڈائرکٹر جنرل آف فارن ٹریڈ  نے اس سلسلے میں گزشتہ روز ایک رسمی نوٹی فکیشن جاری کیا ہے۔
ایک بین وزارتی اعلی سطحی بااختیار کمیٹی ملک میں ادویات کی دستیابی کا جائزہ لینے کےلئے 15 روزہ بنیاد پر مستقلاً میٹنگیں کرتی ہے اور صورتحال کی نگرانی کےلئے میٹنگیں جاری رکھے گی۔ایک میٹنگ میں یہ محسوس کیا گیا کہ مارچ۔ مئی 2020 کی مدت  کی مدت کے دوران ہائیڈروکسی کلورو کوین تیار کرنے والی یونٹوں کی تعداد بڑھ کر 2 سے 12 ہوگئی اور ملک میں ہائیڈرو کسی کلوروکوین کے پروڈکشن کی صلاحیت تین گنا بڑھ کر 10 کروڑ  ٹیلبیٹ ماہانہ سے بڑھ کر 30  ٹیبلیٹ ماہانا ہوگئی ہے۔ اس وقت بھارت کے پاس اس کی گھریلو ضرورتوں سے زیادہ ہائیڈروکسی کلورو کوین کا فاضل اسٹاک موجود ہے۔
ڈرگ کنٹرولر جنرل آف انڈیا  ہائیڈروکسی کلورو کوین اور دیگر ادویات کی گھریلو بازار میں دستیابی کے سلسلے میں وقتاً فوقتاً سروے کراتے ہیں۔ اس سلسلے میں 25 اور 26 مئی 2020 کو کرائے ایک نمونے سروے میں پتہ چلا کہ کووڈ۔ 19 کے مخصوص اسپتالوں کے قریب فارمیسی میں ہائیڈروکسی کلورو کوین کی دستیابی 93.10 فیصد تھی۔
اس کے پیش نظر ہائیڈروکسی کلورو کوین  کو ان شرائط کی پابندی کو یقینی بنانے کی گئی ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-3381
(Visitor Counter : 143
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں اور مرکز کے زیر اتنظام علاقوں کو کووڈ-19 کی 36.97 کروڑسے زیادہ ویکسین فراہم کی جاچکی ہیں
ریاستوں اورمرکز کے زیرانتظام علاقوں اور نجی اسپتالوں کے پاس اب بھی 2.01 کروڑسے زیادہ ٹیکے بچے ہوئے ہیں جنہیں متعلقہ افراد کے لگایا جائے گا
نئی دہلی، 05 جولائی2021: مرکزی حکومت ، پورے ملک میں کووڈ-19 سے بچاؤ کے لئے ٹیکہ کاری میں تیزی لانے اور اس کے دائرے میں توسیع لانے کے تئیں عہد بند ہے ۔کووڈ -19سے بچاؤ کے لئے عام ٹیکہ کاری کا نیا مرحلہ 21 جون 2021 سے شروع ہوا ہے ۔ ٹیکہ کاری کی مہم میں اور زیادہ ویکسین دستیاب کراکر ریاستوں اور مرکز کے زیر انتظام علاقوں کو ویکسین کی دستیابی کے بارے میں پیشگی طورپر مطلع کرکے تیزی لائی گئی ہے تاکہ وہ ٹیکہ کاری کی بہتر طور پر منصوبہ بندی کرسکیں۔ اس کے علاوہ ویکسین کی سپلائی چین کو بھی بہتر بنایا گیا ہے۔
ملک گیر ٹیکہ کاری کی مہم کے حصے کے طورپر حکومت ہند ،ریاستوں اورمرکز کے زیر انتظا م علاقوں کو کووڈ-19 ویکسین بالکل مفت فراہم کرکے ان کی مدد کررہی ہے ۔ کووڈ -19 ٹیکہ کاری مہم کو عام کرنے کے نئے مرحلے کے تحت مرکزی حکومت ، ملک میں ویکسین تیار کرنے والے مینوفیکچررس کے ذریعہ تیار شدہ 75 فیصد ویکسین سرکاری خرید کرکے انہیں ریاستوں اور مرکز کے زیر انتظام علاقوں کو بالکل مفت فراہم کرے گی۔
ریاستوں اور مرکز کے زیر انتظام علاقوں کو اب تک تما م ذرائع سے 36.97 کروڑسے زیادہ  ٹیکے دستیاب کرائے جاچکے ہیں۔
ان میں سے ضائع ہونےوالے ٹیکوں سمیت کُل 34,95,74,408) ٹیکے استعمال کئے جاچکے ہیں  ریاستوں اور مرکز کے زیرانتظام علاقوں اور نجی اسپتالوں کے پاس اب بھی کووڈ-19 کے 2.01 کروڑسے زیادہ 2,01,96,572) ( ٹیکے بچے ہوئے ہیں جنہیں ابھی متعلقہ افراد کے لگایا جانا ہے۔
سائنس اور ٹیکنالوجی کی وزارت
بھارت کو جی ایل پی سے متعلق او ای سی ڈی ورکنگ گروپ کا وائس چیئر مقرر کیا گیا ہے
’’جی ایل پی میں بھارت کی قیادت سے عالمی کاروبار کے تعلق کے معیار کا سرٹیفکیٹ دینے کے لیے ہمیں بہتر طورپر تسلیم کیا جانے لگا ہے‘:: پروفیسر آشوتوش شرما، چیئرمین جی ایل پی اتھارٹی اور سکریٹری ڈی ایس ٹی
نئی دہلی،15 اکتوبر، بھارت کو اقتصادی تعاون اور ترقی کی تنظیم او ای سی ڈی کے ورکنگ گروپ گڈ لیباریٹری پریکٹس  کا وائس چیئرمین بنایا گیا ہے اور اس طرح بھارت سے جی ایل پی پروگرام کے رول کو تسلیم کیا گیا ہے۔
گڈ لیباریٹری پرکٹس  ایک معیاری نظام ہے جو او ای سی ڈی نے تیار کیا ہے اور جس کا مقصد مختلف کیمیکلز مثلاً صنعتی کیمیکلز، فارما سیوٹیکلز  ایگروکیمکلز، کاسمیٹک مصنوعات، خوراک اور میڈیکل آلات وغیرہ کے بارے میں حفاظتی ڈاٹا کو یقینی بنانا ہے جس پر ریگولیٹری اتھارٹیز بھروسہ کرسکتی ہیں۔
بھارت سرکار کے سائنس اور ٹیکنالوجی کے محکمے  نے 24 اپریل 2002 کو مرکزی کابینہ کی منظوری سے نیشنل جی ایل پی کمپلائنس مانیٹرنگ اتھارٹی  قائم کی تھی۔
این جی سی ایم اے ایک قومی ادارہ ہے جو متذکرہ بالا زمروں کے نئے کیمیکلز کے بارےمیں حفاظتی جائزہ لینے کے لیے جی ا یل پی سرٹیفکیٹ جاری کرتاہے۔ این جی سی ایم اے کی طرف سے پہلا جی ایل پی سرٹیفکیٹ 2004 میں جاری کیا گیا تھا جو کہ ایک سنگ میل کی حیثیت رکھتاہے۔
کیمیکلز کے غیر خطرناک ہونے کی نوعیت جائزہ اور ڈاٹا سے طے کی جاتی ہے جس کی جانچ متعلقہ ملکوں کے ریگولیٹروں کے ذریعے کی جاتی ہے اور اس کے بعد وہ ان کیمیکلز کے استعمال کے بارےمیں تصدیق کرتےہیں کہ ان سے انسانی صحت اور ماحول کو کوئی خطرہ نہیں ہے۔
تین مارچ 2011 کو بھارت او ای سی ڈی میں میوچوئل ایکسپٹنسن آف ڈاٹا  کا مکمل پابندی کرنے والا بن گیا جو کہ ایک تاریخی واقعہ تھا۔ ایم اے ڈی کے درجے کے ذریعے بھارت کے نام کلینیکل سیفٹی ڈیٹا کو عالمی طور پر تسلیم کیا جانے لگا جس سے پوری دنیامیں اس کے قابل بھروسہ ہونے اور اس کی قبولیت میں زبردست اضافہ ہوا۔ اس سے نہ صرف یہ کہ بھارت کے جی ایل پی ٹی ایف ایس میں اعتماد بڑھا بلکہ تجارت کے سلسلےمیں جوتکنیکی رکاوٹیں تھیں وہ بھی دور ہوئیں۔ معائنہ کاروں کی خصوصی تربیت اور این جی سی ایم اے کی گراؤنڈ ٹیم کے ذریعے ابھرتے ہوئے شعبوں میں بھارت کی ٹی ایف ایس کی مسلسل صلاحیت سازی کا نتیجہ یہ نکلا کہ بھارت کی ٹی ایف ایس میں اضافہ ہوا اور وہ بین الاقوامی معیارکے مطابق ہوگئی۔
بھارت کی جی ایل پی ٹی ایف ایس کی سرگرمیوں کا دائرہ وسیع ہے جس میں آٹھ قسم کے کیمیکلز اور مہارت کے نو شعبے شامل ہیں۔ قومی جی ایل پی پروگرام نے نہ صرف ملک میں جی ایل پی ٹی ایف ایس کا ایک نیٹ ورک قائم کرنے میں مدد دی ہے بلکہ اس نے بڑے پیمانے پر انتہائی باصلاحیت انسانی وسائل کی تشکیل بھی کی ہے۔
پروفیسر آشوتوش شرما، چیئرمین جی ایل پی اتھارٹی اور سکریٹری ڈی ایس ٹی نے تبصرہ کرتے ہوئے کہا ’’جی ایل پی میں بھارت کی قیادت نے عالمی کاروبار کے سلسلے میں سرٹیفکیٹ دینے کے ہمارے معیار کو پوری طرح تسلیم کیا ہے۔ یہ آتم نربھرتا کے سلسلے کی بھی ایک کڑی ہے جس میں ایسے ڈھانچے اور پروسیس شامل ہیں جو عالمی معیارات کے مطابق ہیں‘‘۔
او ای سی ڈی نے بھارت کے جی ایل پی پروگرام کے رول کو تسلیم کیا اور ڈاکٹر ایکتا کپور، سائنٹسٹ ای، این جی سی ایم اے، ڈی ایس ٹی کو 2021-22 کے لیے جی ایل پی کے او ای سی ڈی ورکنگ گروپ کا وائس چیئرمقرر کیا۔ملک میں جی ایل پی کے بارے میں صلاحیت کو مزید فروغ دینے پر زور اور حکومت کی مسلسل عہد بندی کی وجہ سے بھارت ایک عالمی رہنما بننے والا ہے۔
 پر رابطہ قائم کیجیے
اقلیتی امور کی وزارتت
ہندوستانی مسلمانوں کو درپیش مسائل
حکومت مسلمانوں سمیت سماج کے ہر طبقے کی بہبود اور ترقی کے لیے مختلف اسکیمیں نافذ کرتی ہے۔ لاگو کی جانے والی مختلف اسکیموں میں پردھان منتری جن آروگیہ یوجنا ، پردھان منتری مدرا یوجنا ، پردھان منتری کسان سمان ندھی ، پردھان منتری اجولا یوجنا ، پردھان منتری آواس یوجنا ، بیٹی بچاؤ بیٹی پڑھاؤ یوجنا وغیرہ شامل ہیں۔ نیز ای ڈبلیو ایس زمرہ سے تعلق رکھنے والی اقلیتیں تعلیمی اداروں میں ملازمت اور داخلہ میں دس فیصد ریزرویشن کا فائدہ حاصل کر سکتی ہیں۔
مزید برآں، اقلیتی امور کی وزارت نے مختلف اسکیموں کے نفاذ کے ذریعے ایک کثیر الجہتی حکمت عملی اپنائی ہے جس کا مقصد تعلیمی طور پر بااختیار بنانا، روزگار پر مبنی ہنر کی ترقی، بنیادی ڈھانچے کی مدد کرناوغیرہ ہے تاکہ تمام مطلع شدہ اقلیتوں کے معاشی طور پر کمزور اور مراعات یافتہ طبقے کے معیار زندگی کو بلند کیا جاسکے،جن میں مسلمان بھی شامل ہیں، اسکیموں کی تفصیلات درج ذیل ہیں:
اے۔ تعلیمی طور پربااختیار بنانے کی اسکیمیں:
- ڈائریکٹ بینیفٹ ٹرانسفر  موڈ کے ذریعے طلباء کو تعلیمی طور پربااختیار بنانے کے لیے، پری میٹرک اسکالرشپ اسکیم، پوسٹ میٹرک اسکالرشپ اسکیم، میرٹ-کم-مینز پر مبنی اسکالرشپ اسکیم۔
- مولانا آزاد نیشنل فیلو شپ اسکیم - مالی امداد کی شکل میں فیلو شپ فراہم کرنا۔
- نیا سویرا - مفت کوچنگ اور الائیڈ اسکیم - اس اسکیم کا مقصد اقلیتی برادریوں سے تعلق رکھنے والے طلباء/امیدواروں کو تکنیکی/میڈیکل پروفیشنل کورسز کے داخلہ امتحانات اور مختلف مسابقتی امتحانات میں کوالیفائی کرنے کے لیے مفت کوچنگ فراہم کرنا ہے۔
- پادھو پردیش - اقلیتی برادریوں کے طلباء کو بیرون ملک اعلیٰ تعلیم کے لیے تعلیمی قرضوں پر سود میں سبسڈی دینے کی اسکیم۔
- نئی اڑان - یونین پبلک سروس کمیشن ، اسٹیٹ پبلک سروس کمیشن  اسٹاف سلیکشن کمیشن  وغیرہ کے ذریعہ منعقدہ ابتدائی امتحانات کو کلیئر کرنے والے طلباء کے لیے تعاون۔
بی۔ روزگار پر مبنی اسکیمیں:
- سیکھو اور کماؤ - 14 سے 35 سال کی عمر کے نوجوانوں کے لیے ہنر مندی کی ترقی کی اسکیم اور جس کا مقصد روزگار اور روزگار کے مواقع فراہم کرنا، موجودہ کارکنوں اسکول چھوڑنے والے افراد وغیرہ کی ملازمت کے مواقعوںکو بہتر بنانا ہے۔
- یو ایس ٹی ٹی اے ڈی ۔ ہنر ہاٹ کا انعقاد ملک بھر میں کاریگروں/ دستکاروں کو روزگار کے مواقع اور بازار فراہم کرنے کے لیے کیا جا رہا ہے۔
- نئی منزل - اسکول چھوڑنے والوں کی رسمی اسکول کی تعلیم اور ہنر مندی کے لیے ایک اسکیم۔
- نئی روشنی - اقلیتی برادریوں سے تعلق رکھنے والی خواتین کی قیادت کی ترقی کی اسکیم۔
سی۔ بنیادی ڈھانچی کی فرغ کا پروگرام:
- پردھان منتری جن وکاس کاریاکرم  – اسے ملک کے شناخت شدہ علاقوں میں بنیادی ڈھانچہ فراہم کرنے کے لیے لاگو کیا جا رہا ہے۔ اسکیم کے آغاز کے بعد سے، وزارت نے 49000 سے زیادہ بڑے پروجیکٹوں کو منظوری دی ہے جس میں 49 ڈگری کالج، 179 رہائشی اسکول، 3016 اسکول کی عمارتیں، 42269 اضافی کلاس رومز/لائبریریز/لیبارٹریز/ہال وغیرہ، اسکولوں میں 15659 ٹیچنگ کلاسز اور اسمارٹ کلاس رومز ، 1393 ہاسٹلز، 28 ورکنگ ویمن ہاسٹلز، 207 آئی ٹی آئی عمارتیں اور 41 آئی ٹی آئیز میں اضافی سہولیات، 56 پولیٹیکنک، 84 مہارت کے مراکز/ ہنر ہب ، 6016 صحت کے پروجکٹ، 591 سدبھاو منڈبس/ عام خدمت کے مراکز, سینی ٹیشن مارکیٹ 610/ مارکیٹ شیڈس پبلک ٹوائلٹ پروجیکٹس، 92 کھیلوں کی سہولیات وغیرہ شامل ہیں۔
مذکورہ اسکیموں کی تفصیلات  اور ان کے نفاذ کی صورتحال اس وزارت کی ویب سائٹ  پر دستیاب ہے۔
یہ معلومات مرکزی وزیر برائے اقلیتی امور محترمہ اسمرتی زوبن ایرانی نے آج لوک سبھا میں ایک تحریری جواب میں فرہم کیں۔
ا قتصادی امور کی کابینہ کمیٹی
ریاست ہماچل پردیش، راجستھان، اترپردیش اور آندھراپردیش میں 780 کلومیٹر سے زائد طویل مختلف شاہراہوں کی بازآبادکاری اور اَپ گریڈیشن کو کابینہ کی منظوری
نئی دہلی ، 13 مارچ۔ وزیر اعظم جناب نریندر مودی کی صدارت میں اقتصادی امور سے متعلق کابینہ کمیٹی نے ریاست ہماچل پردیش، راجستھان، اترپردیش اور آندھراپردیش میں 780 کلومیٹر سے زائد قومی شاہراہوں کی مختلف پٹیوں کی بازآبادکاری اور 2 لین / فٹ پاتھ کے ساتھ 2 لین / 4 لین  کا اَپ گریڈیشن اور استحکام کو اپنی منظوری دے دی ہے۔
پروجیکٹ میں 7662.47 کروڑ روپئے کی سرمایہ کاری ہونی ہے جس میں قرض کا عنصر 3500 کروڑ روپئے  شامل ہیں۔ عالمی بینک سے حاصل کیا جانا والا قرض گرین نیشنل ہائی ویز کاریڈور پروجیکٹ  کے تحت ہوگا۔ پروجیکٹ میں ان قومی شاہراہوں کی پٹیوں کا 5 سال  / 10 سال  تعمیر کی تکمیل کے بعد ان کی رکھ رکھاؤ بھی شامل ہے۔
پروجیکٹ میں درج ذیل 4 عناصر شامل ہیں:
- قومی شاہراہوں کی پائیدار ترقی اور رکھ رکھاؤ
- ادارہ جاتی صلاحیت میں اضافہ
- روڈ سیفٹی اور
- تحقیق و ترقی
ان شاہراہوں کی تعمیر کے علاوہ پروجیکٹ میں کاموں کے معیار کے جائزے کے لئے خام مال کی جانچ کی غرض سے آئی اے ایچ ای  میں شاہراہ / بریج انجینئرنگ لیب کا استحکام اور آب و ہوا کی تبدیلی کے اثرات، ڈیزائن، عمل درآمد اور آپریشن رکھ رکھاؤ کے مرحلے میں سیفٹی آڈٹ کے ذریعے روڈ سیفٹی کو بڑھانے اور متعلقہ موضوعات پر کریش جانچ اور تحقیق و ترقی سے متعلق مطالعات کے لئے سینٹرل انسٹی ٹیوٹ آف روڈ ٹرانسپورٹ ، پونے کی صلاحیت سازی وغیرہ شامل ہوں گے۔
- موضوعات میں مٹی اور بغلی راستے کی پٹیوں کا استحکام
- سڑک کے دامن میں کارخانوں کی راکھ اور ڈھانچوں کی تخریبات  وغیرہ سے متعلق باقیات وغیرہ کا استعمال
- سڑکوں پر پچ بچھانے کے کاموں میں فاضل پلاسٹک اور تبدیل شدہ اشیاء کا استعمال
- شجر کاری اور
- بایو انجینئرنگ حل کو بروئے کار لاکر ڈھلان کا تحفظ
فوائد:
خطے کی سماجی اور معاشی ضرورتوں پر غور کرنے کے بعد سبک روی اور موٹر گاڑیوں کے چلنے کے قابل سڑکیں فراہم کرانے کی ضرورت کی بنیاد پر پروجیکٹوں کا انتخاب کیا گیا ہے۔ قومی شاہراہوں کی بازآبادکاری اور اَپ گریڈیشن میں مین اسٹریم خطے کے ساتھ مقامی آبادی کو جوڑنے کے لئے ضروری اور پیداوار کو ایک جگہ سے دوسری جگہ پہنچانے کے لئے دستیاب کلیدی بنیادی ڈھانچے خطے کی مقامی سطح پر پیداوار کی نوعیت اور مقدار جیسے ظاہری اسباب پر غور کیا گیا ہے۔ ان شاہراہوں کی پٹیوں کے کاموں کی تکمیل کے بعد موٹر گاڑیوں کی آمد و رفت میں صرف ہونے والے وقت میں کمی آئے گی۔ اس سے یہاں کے لوگوں کے قیمتی وقت بھی بچیں گے۔ لوگوں کی اہلیت میں معقول حد تک اضافہ ہوگا۔ دوسرے موٹر گاڑیوں کی سبک آمد و رفت کی وجہ سے موٹر گاڑیوں کی تیز رفتار آمد و رفت کی وجہ سے سڑکیں محفوظ رہیں گی اور اس کے نتیجے میں ایندھن کی کھپت بھی بچے گی۔
یہاں یہ بات قابل ذکر ہے کہ شاہراہوں کی منتخب پٹیاں صنعتی علاقوں، مالامال زرعی پٹی، سیاحتی مقامات، مذہبی مقامات اور ایسے علاقوں سے گزریں گی جو ترقی اور آمدنی کے اعتبار سے پسماندہ ہیں۔ اس پروجیکٹ کی تکمیل کے بعد کنیکٹیوٹی بہتر ہوگی، جس سے ریاستوں کے لئے مزید مالیہ کے مواقع پیدا کرنے اور مقامی آبادی کی آمدنی میں اضافہ کرنے میں بھی مدد ملے گی۔
پروجیکٹ کی پٹیوں کے لئے تعمیر کی مدت 3/2 سال ہوگی اور لچکدار بغلی راہداری والی سڑکوں کے لئے رکھ رکھاؤ کی مدت 5 سال جبکہ سخت راہداری والی سڑکوں کے لئے یہ مدت 10 سال ہوگی۔ ۔
یہ پروجیکٹ سبز احاطے، سڑکیں بچھانے میں دوبارہ استعمال ہونے والے سامان کے استعمال کی شکل میں گرین ہائی وے پروجیکٹوں کے لئے نئے معیارات وضع کرے گا۔
وزیراعظم کا دفتر
وزیر اعظم نے دلائی لامہ کو ان کی 88ویں سالگرہ پر مبارکباد دی
وزیر اعظم جناب نریندر مودی نے آج سب سےپہلے فون پر تقدس مآب دلائی لامہ کو ان کی 88ویں سالگرہ پر مبارکباد دی ہے۔
ایک ٹوئیٹ میں وزیر اعظم نے کہا:
’’انہوں نے تقدس مآب @ دلائی لامہ سے بات کی اور انہیں ان کی 88ویں سالگرہ پر دلی مبارکباد پیش کی ۔ ان کی لمبی اور صحت مند زندگی کی دعا کرتا ہوں۔‘‘
خواتین اور بچوں کی ترقیات کی وزارت
خواتین اور بچوں کی ترقی کی مرکزی وزیر نئی دہلی میں بیٹی بچاؤ، بیٹی پڑھاؤ اسکیم کے تحت ریاستوں اور ا ضلاع کی عزت افزائی کریں گی
نئی دہلی،6؍اگست2019؍خواتین اور بچوں کی ترقی کی مرکزی وزارت ان ریاستوں اوراضلاع کے لئے ایوارڈ اور عزت افزائی سے متعلق ایک تقریب کا اہتمام کررہی ہے، جنہوں نے ملک میں بیٹی بچاؤ، بیٹی پڑھاؤ اسکیم کو کامیابی کے ساتھ نافذ کیا ہے۔ یہ تقریب نئی دہلی میں 7 ؍اگست 2019ء میں منعقد ہوگی۔
اس پروگرام کا مقصد ان ریاستوں اور اضلاع کی عزت افزائی کرنا ہے، جو صحت بندوبست کے معلوماتی نظام کے مطابق پیدائش پر جنسی تناسب کو بہتر بنا رہے ہیں ، جس کا اظہاراعدادو شمار اور بیداری پیدا کرنے اور رسائی سے ہوتا ہے۔خواتین اور بچوں کی ترقی کی مرکزی وزیر محترمہ اسمرتی زوبین ایرانی اس موقع پر مہمان خصوصی ہوں گی اور وزیر مملکت دیوا سری چودھری اس تقریب میں اعزازی مہمان کے طورپر شرکت کریں گے۔
بیٹی بچاؤ، بیٹی پڑھاؤ اسکیم 22 جنوری 2015ء کو شروع کی گئی تھی اور یہ اسکیم کئی مرحلوں میں نافذ کی گئی ہے۔ فی الحال یہ 2011ء کی مردم شماری کے مطابق 640 اضلاع میں نافذ کی جارہی ہے۔ سبھی 640 اضلاع کا تائید اور میڈیا مہم کے ذریعے احاطہ کیا گیا ہے۔ ان 640 اضلاع میں سے 405 اضلاع کا کثیر شعبہ جاتی مداخلت کے تحت احاطہ کیا گیا ہے، جس میں 100 فیصد مرکز کے تعاون سے چلنے والی اسکیموں کے لئے امداد ڈی ایم؍ڈی سی کو براہ راست فراہم کی گئی ہے۔ یہ امداد بیٹی بچاؤ ، بیٹی پڑھاؤ اسکیم کے لئے ہے۔
اس موقع پر خواتین اور بچوں کی ترقی کی مرکزی وزیر پانچ ریاستوں کے پرنسپل سیکریٹریوں؍کمشنروں اور 10 ضلعوں کے ضلع مجسٹریٹ اور ڈپٹی کمشنروں کی عزت افزائی کریں گی۔ یہ عزت افزائی پیدائش پر جنسی تناسب میں مسلسل بہتری کے لئے کی جائے گی۔بیداری پیدا کرنے اور رسائی کی سرگرمیوں کے تحت غیر معمولی کارکردگی کے لئے بھی 10 اضافی ضلعوں کے ضلع مجسٹریٹ اور 8 کمشنروں کی عزت افزائی کی جائے گی۔
بیٹی بچاؤ ، بیٹی پڑھاؤ کے تحت اس موقع پر ایک اور اہم سرگرمی ریاستوں ؍ اضلاع کے ذریعے اختراعات کا ایک سلائڈ شو ہوگا۔ ا س کے بعد اعزاز جیتنے والی ریاستوں اور اضلاع کے ذریعے اختراعی مداخلت کے مختصر ویڈیو دکھائے جائیں گے۔
15-2014ءاور 19-2018 ء کی مدت کے لئے پیدائش کے اعدادو شمار میں جنسی تناسب کے اعتبار سے ریاست اور مرکز کے زیر انتظام علاقے سے متعلق تازہ رپورٹوں سے پتہ چلتا ہے کہ پیدائش کے وقت جنسی تناسب میں 918 سے بڑھ کر 931 تک کا اضافہ ہوا ہے، جو قومی سطح پر بہتر رجحان ظاہر کررہا ہے۔
بھارتی چناؤ کمیشن
دو اپریل 2022 سے 9 اپریل 2022 کے درمیان سبکدوش ہونے والے ارکان کی سیٹوں کر بھرنے کے لیے ریاستی کونسل کے دو سالہ انتخابات سے متعلق
درج ذیل 6 ریاستوں سے منتخب ہونے والے راجیہ سبھا کے 13 ارکان کی دت کار ختم ہونے پر وہ ہ ذیل میں تفصیل کے مطابق اپریل 2022 میں سبکدوش ہورہے ہیں:
|
|
نمبر شمار
|
|
ریاست
|
|
سیٹوں کی تعداد
|
|
ممبر کا نام
|
|
ریٹارئمنٹ کی تاریخ
|
|
-
|
|
آسا م
|
|
02
|
|
رانی ناراہ
|
|
02.04.2022
|
|
ریپُن بورا
|
|
-
|
|
ہماچل پردیش
|
|
01
|
|
آنند شرما
|
|
02.04.2022
|
|
-
|
|
کیرلا
|
|
03
|
|
اے کے انٹونی
|
|
02.04.2022
|
|
ایم وی شریامس کمار
|
|
سوما پرساد کے
|
|
-
|
|
ناگالینڈ
|
|
01
|
|
کے جی کیئے
|
|
02.04.2022
|
|
-
|
|
تری پوری
|
|
01
|
|
محترمہ جھرنا 
|
|
02.04.2022
|
|
-
|
|
پنجاب
|
|
03
|
|
سکھ دیو سنگ
|
|
09.04.2022
|
|
پرتاپ سنگھ باجوا
|
|
شویت ملک
|
|
02
|
|
نریش گجرال
|
|
09.04.2022
|
|
شمشیر سنگھ ڈھلو
2۔ پنجاب سے پانچ سیٹیں بھری جائیں گی جن میں سے تین کو ایک الیکشن کے ذریعے بھرا جائے گا اور دیگر دو سیٹوں کو دوسرے الیکشن کے ذریعے بھرا جائے گا کیونکہ ان سیٹوں کا تعلق دو مختلف دو سالہ دور سے ہے۔ اس کے علاوہ پنجاب ریاست سے ریاستوں کی کونسل کے لیے منتخبہ ارکان کی مدت کار سپریم کورٹ میں ایس ایل پی  نمبر 17123/2015  کے فیصلے کے سے مشروط ہوگی۔
3۔ اب، کمیشن نے درج ذیل پروگرام کے مطابق مذکورہ بالا ریاستوں سے ریاستی کونسل کے دو سالہ انتخابات کرانے کا فیصلہ کیا ہے:
|
|
نمبر شمار
|
|
پروگرام
|
|
تاریخ
|
|
|
|
نوٹیفیکیشن جاری کئے جانے کی تاریخ
|
|
14 مارچ 2022
|
|
|
|
کاغذات نامزدگی جمع کرانے کی آخری تاریخ
|
|
21 مارچ 2022
|
|
|
|
نامزدگیوں کی جانچ پڑتال
|
|
22 مارچ 2022
|
|
|
|
کاغذات نامزدگی واپس لینے کی آخری تاریخ
|
|
24 مارچ 2022
|
|
|
|
پولنگ کی تاریخ
|
|
31 مارچ 2022
|
|
|
|
پولنگ کے اوقات
|
|
صبح 9 بجے سےشام 4 بجے تک
|
|
|
|
ووٹوں کی گنتی
|
|
31 مارچ 2022 5 بجے تک
|
|
|
|
تاریخ جس سے پہلے الیکشن مکمل ہو جائیں گے
|
|
2 اپریل 2022 
4۔ کمیشن نے ہدایت دی ہے کہ بیلٹ پیپر پر ترجیحات کو نشان زد کرنے کے مقصد کے لیے صرف پہلے سے طے شدہ خصوصیات والے انٹیگریٹیڈ وائلٹ کلر اسکیچ پین استعمال کرنے ہوں گے جو کہ ریٹرننگ آفیسر کے ذریعے فراہم کرائےجائین گے۔ کسی بھی حالت میں مذکورہ بالا انتخابات میں کوئی دوسرا پین استعمال نہیں کیا جائے گا۔
5۔ آزادانہ اور منصفانہ انتخابات کو یقینی بنانے کے لیے مشاہدین کے تقرر کے ذریعے انتخابی عمل کی قریب سے نگرانی کے خاطر خواہ اقدامات کیے جائیں گے۔
6۔ کووڈ۔ 19 کے سلسلے میں ای سی آئی ککے ذریعہ پہلے سےجاری شدہ وسیع رہنما خطوط کے ساتھ ساتھ ای سی آئی کے ذریعہ حال ہی میں جاری کئے گے رہنما خطوط جو کہ 28 ستمبر 2021 کے پریس نوٹ کے پیرا 6 میں دیئے گئے ہیں اور جو کہ لنک Schedule for Bye-elections in Parliamentary/Assembly Constituencies of various States - reg - Press Releases 2021 - Election Commission of India  دستیاب، پورے انتخابی عمل کے دوران تمام افراد پر جہاں کہیں لاگو ہوں گے ، ان پر عمل کیا جائے گا۔
7۔ کمیشن نے متعلقہ چیف سکریٹریوں کو یہ بھی ہدایت کی ہے کہ وہ انتخابات کے انعقاد کے انتظامات کرتے وقت ریاست سے ایک سینئر افسر کو مقرر کریں جوکہ کووڈ۔ 19 کی روک تھام کی تدابیر کے سلسلے میں موجودہ ہدایات پر عمل آوری کو یقینی بنائیں۔
۔۔۔۔۔۔۔۔۔۔۔
ش ح۔ا گ ۔ن ا۔
U- 2315
(Visitor Counter : 141
کامرس اور صنعت کی وزارتہ
اپیڈا نے اتراکھنڈ سے زرعی برآمدات کو فروغ دینے کے لیے جی بی پنت یونیورسٹی آف ایگریکلچر اینڈ ٹیکنالوجی، پنت نگر کے ساتھ ایک ایم او یو پر دستخط کیے
زرعی اور پروسیسڈ فوڈ پروڈکٹس ایکسپورٹ ڈویلپمنٹ اتھارٹی  نے جی بی پنت یونیورسٹی آف ایگریکلچر اینڈ ٹیکنالوجی ، پنت نگر، اترا کھنڈ کے ساتھ ایک ایم او یو پر دستخط کیے، جس کا مقصد مختلف معروف اداروں کے ساتھ ہم آہنگی سے زرعی مصنوعات کی ویلیو چین کو مضبوط بنانا ہے۔
ایپڈا اور جی بی پی یو اے ٹی کے درمیان ایم او یو سے ایک ایسے تعاون کا تصور کیا گیا ہے جو ہندوستان سے زرعی مصنوعات کی برآمدات کی ترقی کے لیے ان کی متعلقہ مہارت اور وسائل کو بروئے کار لائے گا۔ برآمدات کے لیے پروڈکٹ مخصوص کلسٹر بنانے کے لیے، یہ دو معروف ادارے مشترکہ طور پر پیشگی چوکسی، معیاری برآمدات بڑھانے کے لیے مؤثر اور موزوں کاشتکاری کے لیے ٹیکنالوجی تیار کریں گے۔
اس ایم او یو میں اتراکھنڈ کی اہم فصلوں کی صحت، پیداواری صلاحیت کی تشخیص کے لیے ڈرون، سیٹلائٹ، جی آئی ایس اور جی پی ایس سمیت ڈیجیٹل زراعت کے استعمال پر بھی توجہ مرکوز کی گئی ہے۔
ایپڈا اور جی بی پی یو اے ٹی برآمدات اور اس سے متعلقہ مقامات کو متنوع بنانے، اعلی قیمت والی زرعی برآمدات کو فروغ دینے اور عالمی سطح پر برانڈ انڈیا کے قیام کے لیے تعاون کریں گے۔ باغبانی، مویشی پروری اور دیگر نئی بہتر مصنوعات کے ساتھ ساتھ جی بی پی یو اے ٹی بنیادی طور پر اتراکھنڈ سے باسمتی چاول، باجرا، دواؤں کی مصنوعات، خوشبو دار مصنوعات، باغبانی سے متعلقہ مصنوعات اور پودوں کے عرق، تیل، پاؤڈر سے متعلقہ دیگر پودوں جیسی مصنوعات کی برآمد کو فروغ دینے پر توجہ مرکوز کرے گی۔
اس ایم او یو کا ایک مقصد باسمتی چاول اور باجرہ ایکسپورٹ ڈویلپمنٹ سینٹر کا قیام ہے جس کا مقصد پیداوار کو آسان بنانے اور زرعی برآمد کے لیے ویلیو چین قائم کرنا ہے۔
اپیڈا کے چیئرمین ڈاکٹر ایم انگامتھو اور جی بی پی اے یو کے وائس چانسلر ڈاکٹر اے کے شکلا کی موجودگی میں ایم او یو پر دستخط ہوئے۔ ایپڈا این بی ایل سے منظور شدہ لیبارٹریوں کے قیام، صلاحیت کی تعمیر، زرعی برآمدات کے بنیادی ڈھانچے کی ترقی کے لیے مالی معاونت فراہم کرے گا۔
جبکہ ایپڈا، جو کامرس اینڈ انڈسٹری کی وزارت کے تحت کام کرتی ہے، زرعی اور پروسیسڈ فوڈ پروڈکٹس کی برآمد کو فروغ دیتی ہے، وہیں جی بی پی اے یو نے فصلوں کی نئی اقسام سمیت زرعی ٹیکنالوجیز کی ایک رینج کو فروغ دینے میں اہم کردار ادا کیا ہے، جن کا ملک بھر میں کسانوں کے ذریعہ بڑے پیمانے پر استعمال کیا جا رہا ہے۔